hvad betyder linkfarm?
linkfarming er et udtryk der anvendes om omfattende og ofte automatiserede samlinger af links mellem tilknyttede websites, der har det ene formål, at forsøge at snyde søgemaskinerne til at tro, at de websites der deltager i denne linkfarm, er mere populære, end de faktisk er.
søgemaskinerne har gennem de seneste år, i stigende grad anvendt linkstrukturerne på nettet, til at finde ud af hvilke websites der er vigtigst, blandt andet ved at se hvor mange der linker til hvem.
de websites der bevidst eller ubevidst forsøger groft at manipulere med de naturlige linkstrukturer på nettet, bliver søgemaskinerne naturligvis nødt til at udelukke af deres index, for at få deres linkstruktur-analyser til at virke.
en linkfarm skal ikke forveksles med almindelige links og tekstannoncer i almindelighed. i link farms linker alle de deltagende websites til hinanden. links der kun går den ene vej – fra eller til dig, vil typisk aldrig kunne skade dig.
det må dog alvorligt frarådes, at deltage i nogen form for organiseret linkfarming. risikoen ved at gøre det er, at dit domæne bliver slettet af søgemaskinerne – muligvis for evigt!